
Külföldi játékosok játékperceinek változása Magyarországon és Közép Európában

Bevezetés
A magyar labdarúgó elsőosztályban jelentősen megnövekedett a külföldi sportolók játékidő aránya. Ezt a feltevést igazolja, hogy a NB1 tizenkét csapatra szűkítése óta , évről évre emelkedett a külföldi labdarúgók pályán töltött ideje. Amíg 15/16-os idényben 70,8% - 29,2% volt az arány, az a 21/22-es idényre 49,8% -50,2%-ra emelkedett a légiósok javára. A jelenleg futó szezonban pozitív példa a Vasas FC illetve a már hosszú évek óta csak belföldi labdarúgókat alkalmazó Paksi FC. Ellenpélda a teljes játékidő 90,6 %-át (transfermarkt.com) külföldi játékosoknak biztosító Kisvárda FC.
Hipotézisek
(1.) Feltételezem, hogy Magyarország biztosítja a legtöbb játékpercet a külföldi játékosoknak, a vizsgált országok közül.
(2.) Feltételezem, hogy Magyarországon nőtt a legtöbbet a légiósok játékperceinek aránya, a legkorábbi, illetve a legfrissebb adatokat nézve.
(3.) Feltételezem, hogy Szerbia biztosít a legtöbb játékpercet a hazai játékosaik számára a vizsgált országok közül.
Kutatás célja
Magyarország és egyes Közép-európai országok tendenciáinak megfigyelése, a belföldi és külföldi játékosok játékperceinek arányának szempontjából. Legkiemelkedőbb célomnak tekintem a magyar labdarúgó társadalom figyelmének felhívását a légiósok mennyiségének folyamatos növekedésére.
Módszerek
Magyarországhoz hasonló nagyságú és földrajzi elhelyezkedésű országok első osztályú klubjainak hazai és külföldi játékosainak számának/játélehetőségének (percben történő) összehasonlítása (n=9) elvégzésre kerül. Vizsgált országok: Ausztria, Szlovénia, Szlovákia, Csehország, Ukrajna, Szerbia, Románia, Horvátország és Magyarország. A statisztikai elemzéseket a JASP szoftverben végeztük el (0.16.3 verzió, JASP Team, 2022).
Összefoglalás
A külföldi játékosok játékpercei növekvő tendenciát mutatnak a 2015/2016-os és 2021/2022-
es szezon között a vizsgált országokban (F(1;61)=6,10;p=0,016). Az összes ország
figyelembevételével az tendencia regressziós egyenese a következő: -27,421 + 0,014 * szezon
kezdőéve. Magyarországot vizsgálva az alábbi regressziós egyenest kapjuk: -74,495 + 0,037 *
szezon kezdőéve. A trend meredeksége szignifikáns (t=6,69; p&lt;0.001). A többi vizsgált
országot Magyarország viszonylatában elemezve azt látjuk, hogy Magyarország rendelkezik a
legnagyobb meredekségű tendenciával. A vizsgált országok közül Románia és
Szlovákia növekedési üteme nem tér el Magyarországétól, tehát ezekben az országokban és
hazánkban a legnagyobb a külföldi játékosok játékperceinek a növekedése.



